
1. **Velkommen til oss.**

Kvåstunet 19, 4588 Kvås  
Tlf: 47482534  
Tlf. daglig leder: 98064881  
E-post: kvas@pregbarnehager.no   
Åpningstider: 07:00 – 16:30

Preg Kvås

Det er med stor glede at vi kan ønske alle sammen velkommen til et nytt barnehageår. Vi gleder oss til å komme i gang med barnehagen igjen, og håper alle har hatt en fin ferie. På barnehagens hjemmeside: www.kvas.barnehage.no. kan dere som forelder/foresatte følge med på alt som skjer i barnehagen. Dere vil få et ett eget passord dere logger inn med. Det finnes også en app (Kidplan) som dere kan laste ned, slik at dere har tilgang rett fra mobilen.

I Preg Kvås fokuserer vi på å gi barna en god barndom, preget av trivsel, vennskap og lek. Vi jobber for at barnehagen skal oppleves som et godt sted, hvor barns medvirkning og anerkjennelse er i fokus.   
Vi fokuserer på å møte hvert enkelt barns behov for omsorg, tilhørighet, anerkjennelse og trygghet, samt sikre at barna tar del i og medvirker i fellesskapet.

Om Preg Kvås

Preg Kvås er en liten barnehage som ligger fint plassert midt i bygda på tidligere Kvås folkehøyskole, dette er i Lyngdal kommune. Vi har 28 plasser for barn i alderen 0 – 6 år, og barna er fordelt på to etasjer, der de små er nede og de store er oppe, men vi er også mye sammen spesielt i utetiden. Vi nyter godt av å ha kort vei til butikken, skolen og flere fine skogsområder. Vi ønsker å ta vare på naturen rundt oss og jobber med å tenke bærekraftig, og vi har en liten kjøkkenhage der vi dyrker et variert utvalg av grønnsaker og frukt. Barna er delaktige og engasjerte i arbeidet.


**Presentasjon av Preg barnehager**

Preg barnehager AS er en ideell barnehagekjede som drives på vegne av Norsk Luthersk Misjonssamband. Barnehagene har ulik størrelse og er spredt rundt i store deler av Norge.

Preg barnehager AS er et ikke-kommersielt selskap. Eventuelle overskudd skal benyttes til å utbedre og styrke medlemsbarnehagene.

Lov om barnehager med forskrifter og Rammeplan for barnehagens innhold og oppgaver bestemmer innhold og rammer for barnehagene våre. I samsvar med barnehagelovens § 1a andre ledd, blir barnehagene drevet med et kristent formål. Vårt visjonsdokument (<https://nlm-barnehagene.barnehage.no/Innhold/Side/121>) og verdiplattform (<https://kvas.barnehage.no/Innhold/Side/11650>) forteller hvordan det kristne formålet skal prege livet i barnehagene våre.

Preg barnehager sin visjon er: “Sammen om å sette verdifulle spor”. Verdiene våre er laget med utgangspunkt i Visjonsdokumentet, som er et felles dokument for alle Preg barnehager. Våre verdier er: Nestekjærlighet – Likeverd – Mestring.



1. **Rammene for å drive barnehage. Grunnlagsdokumenter**

Barnehagens formål og innhold er fastsatt gjennom [Barnehageloven](https://lovdata.no/dokument/NL/lov/2005-06-17-64) og [Rammeplanen](https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf). Disse dokumentene er utgangspunkt for barnehagens daglige drift og årsplanen bygger på disse. Alle barnehager skal bygge på verdigrunnlaget som er fastsatt i barnehageloven og FNs konvensjon om barnets rettigheter.

Årsplanen inneholder en oversikt over hvordan våre barnehager skal jobbe det kommende året. Den er et arbeidsdokument for personalet, og skal vise hvordan vi arbeider med omsorg, lek, danning og læring. Årsplanen skal også tydeliggjøre progresjon og synliggjøre hvordan vi vurderer vårt pedagogiske arbeid. Temaene i periodene gjennom året jobbes ulikt med i barnehagene og i barnegruppene, avhengig av barnas alder og modning. Barna vil få nye utfordringer i de ulike periodene som vil gi utvikling av kunnskap og ferdigheter. Årsplanen danner også utgangspunkt for pedagogiske planer og evaluering av periodene. Vurdering av det pedagogiske arbeid skjer blant annet gjennom bruk av evalueringer i personalgruppen, samtaler med barna, pedagogisk dokumentasjon, diskusjoner av praksis i ulike møter og evalueringer i Samarbeidsutvalget (SU).

1. **Kvalitetsutvikling**

**Preg barnehager sine** **fokusområder:**

Preg barnehager AS har utviklet en handlingsplan for kompetanseutvikling, ledelse og organisering. Du kan lese mer om våre fokusområder på [www.pregbarnehager.no](http://www.pregbarnehager.no)

**3.1** **Kompetanseutvikling for Preg barnehager AS**

I Preg barnehager har vi et stadig fokus på rekruttering av formålstjenlig kompetanse til våre barnehager. Et profesjonelt fagfellesskap og gode kompetansetiltak bidrar til bedre rekruttering av barnehagelærere, barne- og ungdomsarbeidere og andre fagfolk. For å rekruttere nye pedagoger og fagarbeidere til våre barnehager, ønsker vi å samarbeide med utdanningsinstitusjonene, ved å ta imot lærlinger fra videregående skoler og studenter til praksis fra høyskolene. Daglige ledere og øvrige ansatte i barnehagene oppfordres til å oppdatere og videreutvikle sin kompetanse – både individuelt og kollektivt. Statlig tilskudd gjennom kompetanseordninger og tiltak, er et bidrag for å støtte opp om vårt ansvar som barnehageeiere.

Medarbeidere som får nye utfordringer, som har dyktige og engasjerte kollegaer og som får utviklet seg faglig, blir gjerne værende i sine stillinger over år. Dette styrker kvaliteten i Preg barnehager

**3.2** **Barnehagen som en lærende organisasjon**

Barnehagen skal være oppdatert og utviklingsorientert i tråd med forskning og kunnskap om barn, barndom, lek, læring og samfunn. Barnehagen er og skal være i endring og utvikling. Det krever stadig ny kunnskap og kompetanse for å møte nye krav. For at barnehagen skal lykkes i å være en lærende organisasjon, må barnehagens ledelse være kunnskapsorientert og sikre at alle medarbeidere føler eierskap til det pedagogiske utviklingsarbeidet.

**3.3 System for samspillskvalitet – Emosjonell støtte**

*I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.* Rammeplanen kap. 3

I Preg konsernet har vi valgt å jobbe med noen felles områder for alle barnehager. Vi ønsker å støtte oss til Pianta og Hamre og tankene med at barns utvikling og læring skjer i relasjon med andre barn og gode trygge voksne. De har laget et rammeverk for interaksjon (TTI rammeverket) som systematisk ser på hvordan man kan jobbe godt med relasjoner for å fremme utvikling og læring. (Class)

Class er en forkortelse for Classroom Assessment Scoring System (CLASS; La Paro, K., Hamre, B.K., & Pianta R.C., 2012). Dette er et observasjon- og refleksjonsverktøy som er utviklet for å måle samspillskvaliteten mellom ansatte og barn i barnehagen. Hovedfokuset er på voksenrollen og på den voksnes ansvar for å legge til rette for og støtte alle barns utvikling av trygghet, læring og trivsel.

CLASS systematiserer samspillskvaliteten over ti indikatorer, fordelt på tre domener. Domenene er Emosjonell støtte, Organisering og ledelse og Læringsstøtte. I Preg barnehager innfører vi dette til refleksjon og systemet for kompetanseheving trinnvis, i løpet av en treårs periode.

Fokuset for barnehageåret 2024/2025 vil været domenet Emosjonell støtte.

Emosjonell støtte har fire indikatorer:

1. **Positivt klima** (Barn og voksne viser respekt overfor hverandre, et miljø som preges av entusiasme og glede, smil og latter)
2. **Negativt klima** (Negative følelser mellom voksen og barn, eller barna imellom. Unngår straff, sinne, trusler og ydmykelser)
3. **Ansattes sensitivitet** (Oppmerksomme voksne som legge merke til og møte barnas behov, følelser og uttrykk med gode reaksjoner)
4. **Barns perspektiv og medvirkning** (Hensyn til barnas interesser, motivasjon og synspunkter. Oppmuntre til at barna tar ansvar og støtte selvstendighet)

**Satsningsområdet for de ansatte i Preg Kvås er:**

Barns perspektiv og medvirkning med hovedfokus på barns lek.

**3.4 Satsningsområde for barnegruppa:**

Utvikle barnas sosiale kompetanse. Barna skal i lek og vennskap utvikle evne til å ta andres perspektiv, og reflektere over andres følelser. Dette vil vi gjøre gjennom å ha fokus på dette gjennom hele året og dra det med inn i de ulike emnene vi har gjennom hele året

I Preg Kvås skal vi

• Legge til rette for omsorgsfulle relasjoner mellom barna og personalet og mellom barna

• Ha fokus på inkludering og betydning i fellesskapet

• Se, forstå, respektere, hjelpe og støtte barna

• Gir vi rom for lekens egenverdi

• Beriker leken på barnas premisser

• Observerer, analyserer, støtter og deltar vi i leken

• Inspirere og gi rom til ulike typer lek – inne og ute

• Personalet er bevisste på egen rolle i leken

1. **Barnehagens pedagogiske plattform**

**4.1** **Målene i visjonsdokumentet**

“Sammen om å sette verdifulle spor” er vår visjon. I visjonsdokumentet er disse målene felles for alle:

* I våre barnehager skal alle få oppleve ubetinget kjærlighet
* I våre barnehager skal alle vite at de er skapt av Gud og kjenne at de er unike og verdifulle
* Med Jesus som forbilde skal vi møte alle med respekt og toleranse

Disse målene skal vi alltid ha for øye i alt arbeid vi gjør i barnehagen

Preg Kvås er en liten og oversiktlig barnehage, noe som gjør at alle barn og voksne får et nært forhold til hverandre. Vi ønsker at alle skal:  
- kjenne trygge voksne som bryr seg,

-som tålmodig venter på det barna vil fortelle eller gjennomføre.

-Vi ønsker å være lyttende så barna kan kjenne en tilhørighet.

-anerkjenne barnas følelser og behov  
-gi barna mestringsopplevelser  
- jobbe for at barna skal gjenkjenne følelser hos seg selv og andre

**4.2** **Vårt syn på barn**

I vår verdiplattform beskriver vi hvilke relasjoner til barn som vi ønsker å strekke oss etter. Det enkelte barn er et unikt, fullverdig menneske som skal møtes med respekt, omsorg og kjærlighet. De skal få hjelp til å utvikle et sunt selvbilde, oppleve trygghet og glede. De ansatte skal lete etter de positive mulighetene i det enkelte barn og fremelske disse. Vi vil være voksne som alltid har barnets beste for øye. Dette skal ligge til grunn for alle handlinger og avgjørelser som berører barnet.

I Preg Kvås skal vi:

## Jobbe aktivt med hvert enkelt barn, og det er viktig for oss at de skal få være den de er. Alle barna er skapt unike, som fullverdige mennesker.

* Møte barna med respekt, møte de der de er, hører på hva de har å si og tar de på alvor.
* Prøve å finne de positive egenskapene hos barna.
* Fortelle barna hvorfor vi gjør som vi gjør, og sier ting.

**4.3** **Voksenrollen**

Vi skal være voksne som bygger en positiv relasjon med barna og mestrer balansen mellom å være varm og tydelig. Vi skal se barnets perspektiv og ha medvirkning i fokus. Den voksne utøver positiv grensesetting ut ifra barnets forutsetninger. Dette skal være preget av varme og respekt for barnet. Det er den voksne som har ansvaret for relasjonen med barnet, og som alltid skal være bevisst de verdifulle spor den setter.

I Preg Kvås vil vi:

* sørge for at barna skal kjenne trygghet, og føle seg inkludert i barnehagen.
* Ønske at barna alltid skal bli møtt av blide og imøtekommende voksne, som skaper trygge og gode relasjoner. Gode relasjoner er med på å påvirke barnet, samt gi dem grunnleggende sosiale ferdigheter.
* Fokusere på å se hvert enkelt barn, og er bevisste på at ulike barn, krever ulik tilretteleggelse. Derfor er det viktig for oss, og bli godt kjent med hvert enkelt barn, og lære de og kjenne.
* Bevisste på rollen vår, og vi legger til rette for å danne gode vennskap og et godt fellesskap, samt anerkjenne ulikheter, med fokus på inkludering.

1. **Hvordan arbeide med omsorg, lek, danning og læring**

Barn skal trives og ha det godt i barnehagen. I Preg barnehager sørger vi for at alle barn blir sett og inkludert slik at de lærer og utvikler seg ut fra egne forutsetninger.

“Barnehagens innhold skal være allsidig, variert og tilpasset enkeltbarnet og barnegruppen. I barnehagen skal barna få leke og utfolde skaperglede, undring og utforskertrang. Arbeidet med omsorg, danning, lek, læring, sosial kompetanse og kommunikasjon og språk skal ses i sammenheng og samlet bidra til barns allsidige utvikling.” (Rammeplanen)

* **Omsorg**

Trygghet er utgangspunktet for barns trivsel og læring. Derfor kommer omsorg alltid i første rekke. For å få trygge barn, er vi avhengig av at kompetente og sensitive voksne gir barna den omsorgen de har behov for.

Personalet i våre barnehager skal ha fokus på hvordan det enkelte barn har det og legge til rette for aktiviteter som inkluderer alle barn, der alle barn blir sett og hørt. På en slik måte setter vi verdifulle spor

I Preg Kvås skal vi:

* Gi barna omsorg ut fra et kristent verdigrunnlag
* Ta barnas følelser på alvor
* Alle barn skal bli sett, hørt, forstått og respektert
* Oppmuntrer barna til å vise omsorg for andre, samt ta imot omsorg
* Lærer dem om Guds omsorg for alle mennesker
* **Lek**

Lek er den viktigste aktiviteten for barns utvikling og læring, samtidig som den er et mål i seg selv. Gjennom leken utvikler og videreutvikler barn sosiale, språklige og kroppslige ferdigheter. Ved å inngå i et leke felleskap drar barna nytte av hverandres styrker og kunnskaper. I samspill med hverandre og med de voksne skapes et godt miljø for glede, læring og utvikling.

Lekemiljøene i våre barnehager skal være inkluderende, allsidige og stimulerende. De voksne skal være deltakende og støttende i barnas lek.

I Preg Kvås skal vi:

* Være gode lekeforbilder og lekende voksne
* Inspirerer barna til god og allsidig lek
* Legger til rette for mindre lekegrupper, hvor alle skal få mulighet til å utfolde seg
* Veileder barna i leken
* Gir rom for at barna kan medvirke, og bestemme leken
* Gi barna utfordringer noe de kan strekke seg etter
* **Danning**

I fellesskap med andre utvikler barn sin identitet og sin selvstendighet. Barn samler erfaringer gjennom hva de gjør, hvilke tilbakemeldinger de får av andre og hva de opplever.​ De ansatte skal anerkjenne barna som individer med tanker, følelser og intensjoner, og støtte barnas forsøk på å skape mening i den verden de er en del av.

I våre barnehager skal barna få kunnskap som er med på å utruste dem til å ta gode valg i livet. Dette er en del av en livslang læring og en prosess som handler om hvem man er og hvordan man er i møte med andre mennesker. Vi ønsker å sette verdifulle spor i barna på en slik måte, at de selv føler seg verdifulle og at de er gode nok som de er. På den måten kan de ta med seg sine erfaringer som et grunnlag å bygge videre på i livet.

I Preg Kvås skal vi:

* Være Gode samtalepartner og samhandlingspartner, som kan veilede barna
* Være gode rollemodeller
* Støtte barnas identitetsutvikling og positive selvforståelse
* Synliggjøre og verdsette ulike behov, meninger og perspektiver i fellesskapet
* Anerkjenne og følge opp barnas perspektiver og handlinger
* Vi oppfordrer barna til å ytre meninger og delta aktivt i fellesskapet
* **Læring**

Barnehagen skal gi barn grunnleggende kunnskap på sentrale og aktuelle områder. Personalet skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter*.* (Barnehageloven § 2)

Hverdagene i våre barnehager skal være preget av utforskning og lek, der barna tilegner seg ny kunnskap og nye ferdigheter. Barnehagen skal legge til rette for at barna får gode mestringsopplevelser innenfor trygge rammer. Vi ønsker å sette verdifulle spor med ansatte som har god relasjonskompetanse og tid for læring.

I Preg Kvås skal vi:

* Skape nysgjerrighet, og undre oss sammen med barna
* Oppleve glede over å undre seg, og skape noe i et fellesskap
* Utforsker omverdenen og fantasiverdenen
* Gi barna varierte opplevelser og utfordringer

1. **Barns medvirkning**

I Preg barnehager skal barna få mulighet til aktiv deltagelse i planlegging og vurdering. Barn skal gis tid og rom til innspill som bidrar til at de opplever å påvirke sin egen hverdag. I våre barnehager skal barna kjenne at de har en verdifull og viktig stemme inn i et fellesskap som er trygt og inkluderende for alle. Personalets syn på barnet og sin egen rolle som voksen vil ha betydning for hvordan barn opplever medvirkning i hverdagen.

Barnehagen skal vise hvordan alle kan lære av hverandre og fremme barnas nysgjerrighet og undring over likheter og forskjeller. Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet. (Rammeplanen)

I Preg Kvås ønsker vi at:

* Personalet bruker tid på å lytte, ha gode samtaler med barna og ha rom for at planene kan bli endret.
* Vi ønsker å være fleksible og kreative.
* Det er også viktig å være observante ovenfor barnas kroppslige og språklige uttrykk.
* Barnas egne interesser må ilegges vekt i det daglige samspillet samt i barnehagens planarbeid.
* Vi skal være støttende voksne som veileder barna i en utviklingsadekvat retning.
* Prosjekter og temaer blir ofte valgt ut fra barnas interesser og innspill.
* Vi er fleksible, og endrer gjerne dagsrutinene etter barnas ønsker og behov.

1. **Plan for det kristne innholdet**

Preg barnehager har et kristent livssynsgrunnlag, som utdypes i vår verdiplattform. Det betyr at barna i våre barnehager får en barnehagehverdag basert på kristne og humanistiske verdier. Vårt formål, vår visjon og våre verdier er felles for alle våre barnehager. Dette skal være grunnlaget for de valg vi gjør, både i hverdagsaktiviteter og i andre planlagte aktiviteter.

Preg Kvås sitt mål er at:

* Barna skal bli kjent med Jesus, og kjenne til de kristne grunnverdiene.
* Vi ønsker å ta del i barnas naturlige evne til undring over livet.
* Vi vil være med å formidle Gud som skaper og venn, en som er med oss og elsker alt han har skapt.
* Minst en gang i uka har vi kristen samlingsstund. Da tar vi i bruk bibeltekster, kristent fortellingsstoff, sanger og bønner.
* Vi legger vekt på å flette inn det kristne budskapet også ellers i hverdagen ved å lytte til og selv delta i kristen sang og musikk.
* Vi leser kristne bøker og synger kristne bordvers.

Den gylne regel er et godt arbeidsredskap for både voksne og barn i alle livets situasjoner:

Matteus 7.12:” Alt dere vil at andre skal gjøre mot dere, skal dere gjøre mot dem”.

Vi har en egen 3 årsplan vi følger, med ulike samlingsstunder. I tillegg bruker vi smått og godt, og kort og godt. Her får barna lære og være aktive i formidlingen av sentrale bibelfortellinger. Engasjerende aktiviteter, sang og musikk, rollespill, konkreter, repetisjoner og faste rammer, gjør at samlingsstundene treffer barna på ulike måter.

1. **Tilknytning og relasjonsbygging**

## **8.1 Plan for oppstart i barnehagen**

I samarbeid med foreldrene skal barnehagen sørge for at barnet får en trygg og god start i barnehagen. Barnet skal bli kjent med og knytte seg til helt nye voksne. Det skal bli kjent med nye barn, samt med barnehagens rutiner, avdelingens fysiske utforming og barnehagens uteområde. Den første tiden er det ekstra viktig med tett oppfølging, det er veldig individuelt hvor lang tid tilvenningen tar. Her må foreldre og personale sammen komme fram til hva som fungerer for det enkelte barnet. Uansett er det en fordel om foreldrene i forkant er forberedt på at det kan ta noe tid. Før barnet begynner i barnehagen inviterer vi til besøksdag.

Vi ønsker at nye barn skal bli kjent i barnehagen og med personalet før de begynner. Annenhver uke et par måneder før oppstart kommer de på besøk sammen med en foresatt og er der en times tid. Det blir også levert med hjem en plakat med bilde av alle de ansatte og navn så barna kan se på de hjemme. Vi har også en oppstarts samtale etter at barnet har gått et par uker i barnehagen. Her snakker vi om hvordan de to ukene har gått, og forventninger videre.



**8.2 Planer for overganger i barnehagen**

Etter hvert som barnet blir eldre, er det naturlig å flytte opp til de eldste barna. Dagsrytme og rutiner vil da være litt annerledes. De voksne i barnehagen er jo kjente ansikter for barna, men oppe hos de eldste barna er barnetettheten større. Ute er vi stort sett sammen alle sammen. Gjennom hele året kan toåringene komme opp på besøk, eller spise sammen med de eldste barna.

## Planer for overgang til skolen

De eldste barna som skal på skolen neste høst får et eget opplegg med førskoletrening i barnehagen. I år er de seks barn så da har vi to dager. En dag jobber de med samarbeids oppgaver og en dag med skoleforberedende oppgaver.. Tilbudet skal være så bredt at det dekker alle. Barna variere i modenhet, derfor legger vi opp til at det skal være lek-relatert, og vi skal øve oss på områder som er viktig frem mot skolestart. Disse områdene er: motorikk, sosialt, emosjonelt og språk. Vi har et skjema i barnehagen som vi, i samarbeid med foresatte, fyller ut og foresatte samtykker til at det overføres til skolen. I førskoleopplegget har vi valgt å bruke Trampoline, et verktøy som er laget for 5 åringen i barnehagen og er revidert etter ny rammeplan for barnehage. I trampoline legges det vekt på lek og læring, undring og refleksjon, språkstimulering og begrepsforståelse. Trampoline vil gi barna felles kunnskapsmessig plattform innenfor ulike temaer de vil møte i skolen. Det er lagt opp til mange praktiske oppgaver, mye lek og moro, og arbeidsmetoder som tar hensyn til at barna fortsatt går i barnehagen og er på ulike ståsted i utviklingen. Vi legger vekt på at alle skal få det til, kjenne på mestring og alle får den hjelpen de trenger.

Bøker er bra, og vi prioriterer høytlesning ofte. Vi samarbeider også med Kvås skole, der vi får besøk av de barna som har begynt på skolen på høsten og vi besøker også skolen på våren. Det kan også være samarbeid om andre aktiviteter. Barnehagen ønsker at overgangen til skolen skal bli så bra som mulig.



**8.3 Et trygt og godt psykososialt barnehagemiljø**

Et godt psykososialt miljø i barnehagen er viktig i det helsefremmende og forebyggende arbeidet for barn. Barnehagen skal møte barna med tillit og respekt, og bidra til trivsel og glede i lek og læring. Den skal være et utfordrende og trygt sted for fellesskap og vennskap. Barnehagen skal fremme demokrati og likestilling, og motarbeide alle former for diskriminering. Personalet skal være oppmerksomme på egne holdninger og atferd, både i forhold til oppførsel som kan virke krenkende og ved bruk av makt og tvang.

Personalet skal håndtere og følge opp uønskede situasjoner, jfr Barnehageloven kap. 8, § 42. Det skal utarbeides en skriftlig plan i henhold til aktivitetsplikten.

I Preg Kvås ønsker vi at:

* Personalet må være «tett på» barna i lek og aktiviteter for å kunne fange opp atferd som kan utvikle seg til mobbing.
* Personalet observerer og kartlegger samspill mellom barna og mellom voksne og barn.
* Personalet er til stede, leker og snakker med barna om hvordan de har det og er oppmerksomme på endringer i barns atferd.

**8.4 Inkludering**

I Preg barnehager skal alle barn kjenne seg elsket og verdsatt som viktige deltakere i fellesskapet. Vi arbeider med mangfold og inkludering som en helhetlig del av hverdagen, og vårt mål er at alle barn skal oppleve trygghet og ivaretakelse. Vi arbeider daglig for å gi opplevelser som setter verdifulle spor.

Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Barnehagen skal motvirke alle former for diskriminering og fremme nestekjærlighet. (Rammeplan)

Barnehagen skal være en inkluderende arena der barn kan knytte vennskap, trives, utvikle seg og lære. Alle barn skal få delta ut fra sine forutsetninger. Vi skal bidra til å styrke barns identitet, og skape fellesskap der det er rom for alle.

I Preg Kvås:

* Jobber vi med inkludering hele året
* Ser hvert enkelt barn, og deres behov
* Fremme et inkluderende miljø der alle barna kan delta i lek og erfare glede i lek
* Sørge for et inkluderende fellesskap og legge til rette for at barn kan bidra i egen og andres læring
* Gi alle barn et inkluderende tilbud, samt meningsfullt fellesskap

1. **Progresjon**

Progresjon er en prosess som ifølge [rammeplanen](https://www.udir.no/laring-og-trivsel/rammeplan/arbeidsmater/progresjon/) skal rette seg mot barnas opplevelser,   
lek og læring. Det er derfor de ansattes rolle å finne barnets utgangspunkt, og bygge videre   
på dette slik at hvert barn får akkurat passe utfordringer, og en god progresjon. De voksne   
i våre barnehager skal sikre progresjon ved å være til stede og se barna i mestringsøyeblikk,   
dokumentere og hjelpe dem til videre utvikling.

Tilrettelegging i planleggingsfasen er viktig med tanke på gruppeinndeling etter interesse, kunnskaper, ferdigheter og selvsagt barnets egne ønsker. Barna i våre barnehager må få ulike utfordringer og de skal oppleve at de stadig lærer mer, og vi må finne en balanse mellom det å oppleve mestring og å kunne strekke seg etter nye mål. Progresjon skal følge barnets utvikling og ikke en bestemt aldersgruppe.

Progresjonsplanen for Kvås barnehage, finner du på hjemmesiden vår; <https://kvas.barnehage.no/Innhold/Side/136908>

1. **Planlegging, dokumentasjon og vurdering**

**Felles overordnet grunnlag**

Årsplanen skal gi informasjon om hvordan barnehagelovens bestemmelser om innhold skal følges opp, dokumenteres og vurderes. Det skal legges til rette for at barn, foreldre, barnehagens personale og eiere kan delta i planlegging, dokumentasjon og i vurdering av barnehagens pedagogiske virksomhet. Barnegruppens og enkeltbarnets behov skal observeres og vurderes fortløpende.

For at Preg Kvås skal være en lærende organisasjon, skal barn og foreldre være med å medvirke. Det pedagogiske arbeidet vi utfører skal være begrunnet i barnehageloven og rammeplanen.

* Vår dokumentasjon blir vist gjennom bilder i Kidplan, utstilling og fremvisning av det barna har laget, både i barnehagen og hjemme.
* Dokumentasjon, observasjonsskjema, møtereferat, foreldremøteevalueringer, ulike arrangement i barnehagen skal vurderes fortløpende og brukes i videre arbeid i barnehagen.
* Vi bruker dokumentasjon som verktøy for å evaluere det pedagogiske arbeidet i barnehagen.
* Vi vil dokumentere for å synliggjøre opplevelser, undring og læring barna har i hverdagen. Gjennom dokumentasjon kan vi sammen undre oss gjennom samtaler med barna og dermed utvikle og styrke den språklige kompetansen til barna.

I arbeid med barnehagen som lærende organisasjon innebærer at personalet i barnehagen må *planlegge • reflektere • dokumentere • begrunne • dele kunnskap.*

For å få til dette i vår barnehage ønsker vi oss et miljø hvor både barn og voksne skal trives.

* Vi jobber for å ha et godt personalsamarbeid, hvor vi skal ha en åpen og respekterende holdning til hverandre, god kommunikasjon og jobbe mot et felles mål.
* Personalet har en variert bakgrunn, og vi ser det som viktig å kunne benytte seg av den enkeltes egenart, og utnytte disse kvaliteter og talenter i arbeidet med barna.
* Vi ønsker også at personalgruppa skal ha mulighet til kompetanseheving, gjennom kursing og etterutdanning.

1. **Samarbeid**

**11.1 Eier Preg barnehager AS**

Barnehageeier har det overordnede ansvaret for at barnehagen drives i samsvar med gjeldende lover og regelverk, jf. barnehageloven § 7 første ledd.

Preg barnehager og den enkelte barnehage samarbeider systematisk om å gi barna et barnehagetilbud av god kvalitet. Dette er nedfelt i Preg barnehagers Fokusområder.

**11.2 Foreldresamarbeid**

Personalet i barnehagen har ansvar for å skape åpenhet, tillit og trygghet til foreldrene. Foreldrene i våre barnehager skal oppleve at de blir sett og at de blir tatt på alvor. Gode relasjoner til foreldrene, med kommunikasjon som er preget av respekt og varme, er av avgjørende betydning for et godt foreldresamarbeid.

Både foreldrene og personalet må forholde seg til at barnehagen har et samfunnsmandat og verdigrunnlag som det er barnehagens ansvar å forvalte. (Rammeplanen)

Vårt ønske er at foreldrene skal være best mulig informert om hva som skjer i barnehagen. Vi distribuerer planer og referater på websiden og på appen Kidplan. Det blir brukt bilder, plakater og lignende. Barnehagen inviterer til misjonsmarked, sommerfest, og andre arrangementer gjennom året. På disse arrangementene får foreldrene innblikk i noe av det vi jobber med. I tillegg er dette fine sosiale møteplasser for foreldre og personalet.

Vi ivaretar dette samarbeidet ved å:

* Arbeide med myke overganger mellom hjemmet og barnehage
* Daglig kontakt når barnet kommer og går
* Være til stede i garderoben
* Foreldresamtaler
* Foreldremøter
* Månedsplan/brev
* Skriftlig/muntlig informasjon
* Andre sammenkomster
* Barnehagens hjemmeside

Av foreldrene forventer vi:

* At dere setter av tid til samtaler, møter og daglig kontakt
* At dere leser på oppslagstavla, månedsplaner og annen informasjon fra barnehagen
* At dere gir tilstrekkelig informasjon om barnet for at vi skal handle til barnets beste (helsemessige opplysninger bør bli gitt skriftlig for å Vi ivaretar dette samarbeidet ved å:
* Arbeide med myke overganger mellom hjemmet og barnehage
* Daglig kontakt når barnet kommer og går
* Være til stede i garderoben
* Foreldresamtaler
* Foreldremøter
* Månedsplan/brev
* Skriftlig/muntlig informasjon
* Andre sammenkomster
* Barnehagens hjemmeside
* sikre at ingenting blir glemt)
* Gir barnehagen beskjed ved endringer i hjemmesituasjon
* Ha med nødvendig utstyr som klær og sko og bleier til barnehagen og merke det

Foreldreråd

Foreldrerådet i barnehagen består av alle foreldrene i barnehagen. Foreldrerådet velger ut representanter til å danne foreldrenes samarbeidsutvalg (FAU). Foreldrerådet skal ifølge loven fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

Samarbeidsutvalg (SU)

Etter barnehagelovens § 4 skal barnehagen ha foreldreråd og samarbeidsutvalg.

Samarbeidsutvalget består av

Styrer: Ragnhild Sørdal  
Foreldrerepresentant; Trine Roland og vara Helene Røinås

Representanter fra barnehagen Katrine Ullestad

Representant fra barnehagestyret: Marit Landstein Kristensen

Samarbeidsutvalget har som oppgave å være et rådgivende, kontaktskapende og samordnende organ.

### Andre

11.3 Kommunen

Vi har et tett samarbeid med kommunen gjennom dialog, felles møter som styrernettverk- og pedagognettverk, planleggingsdager, Regional ordning for kompetanseutvikling i barnehagen (REKOM) og samordnet opptak av barn.

11.4 Andre …

Vi samarbeider med PPT, HABU, helsestasjon, barnevernet, spesialpedagog og fysioterapeut.